Ego Henricus, Trecensium comes palatinus, universis presentibus et futuris notum facio quod Normannus de Braio et Bartholomeus, gener ejus, querelam, quam adversus ecclesiam Pruliaci habebant de terris et pratis et nemoribus, in presentia mea omnino deposuerunt, et terras et prata et nemora, quecumque de jure eorum predicta ecclesia tenebat, Hugoni abbati et fratribus ibidem Deo servientibus concesserunt et absque ulla reclamatione quieta in perpetuum clamaverunt, acceptis de caritate ecclesie viginti libris et duobus equis de septem libris. Hoc laudaverunt filie Normanni Eustachia, scilicet uxor Bartholomei, et Ermengarda. Testes qui huic laudationi interfuerunt: Teobaldus, presbiter de Fontanis, Hugo de Mairi, Boamundus de Braio, Guido de Villari Bonolii, Garinus Barbeta. Hoc ipsum laudavit Emelina, filia Normanni. Testes qui interfuerunt: Joscelinus, prior Sancti Aigulfi, Menardus et Alexander, capellani, Hugo Magnus, Isembardus Chain, Robertus Archelarius. Hoc etiam laudaverunt Berta, uxor Normanni et filii eorum Gaufridus et Hugo et filia Elisabeth. Testes qui interfuerunt: Tecelinus, decanus de Conis, Fulco, presbiter de Villa Nova, Paganus de Varenna, Drogo de Villa Nova, Rainaldus Viarius, Guiardus et Lambertus, filii Salomonis, clerici, Laurentius et Salomon, frater ejus, Ricardus Borriana, et Odo Grinonis de Calvo Monte. Ut hec autem in statu suo rata permaneant firmiter observanda, rogatu predictorum Normanni et Bartholomei, manucepi et litteris annotata sigilli mei impressione firmavi sub testibus istis quorum hec sunt nomina: Ansellus de Triagnello, Drogo de Pruvino, Petrus Bursis, Guillelmus Rex, marescallus meus, Girardus Eventatus, Daimbertus de Ternantis, Milo, filius ejus. Actum est hoc anno incarnati verbi millesimo centesimo sexagesimo quinto. Tradita apud Pruvinum per manum Guillelmi cancellarii.